
A Kínai Népköztársaság környezeti biztonsága napjainkban, különös tekintettel a Kínai Nagy Zöldfalra

A dolgozat Kína környezeti biztonsági kihívásaival foglalkozik, különös tekintettel a Kínai Nagy Zöldfal projektjére. Az első fejezetben részletesen bemutatásra kerül Kína földrajzi helyzete, gazdasági állapota és energetikai helyzete. Az ország területi sajátosságai, az iparosítás által okozott erdőirtások, valamint ezeknek a környezetre gyakorolt hatása is tárgyalásra kerül. Kína hatalmas területe és változatos földrajzi adottságai jelentős kihívásokat jelentenek a környezeti biztonság szempontjából.
A második fejezet a környezeti biztonsági kihívásokat tárgyalja. Ezek közé tartozik a katonai létesítmények veszélyeztetettsége a klímaváltozás miatt, a belső stabilitás fenntartásának nehézségei, valamint az Indo-csendes-óceáni térség regionális problémái. A kínai társadalomra és politikai stabilitásra is jelentős hatással vannak ezek a kihívások. Az áradások, hőhullámok és egyéb klímaváltozással kapcsolatos események mind-mind hozzájárulnak a környezeti biztonsági problémák súlyosbodásához, amelyeket az ország vezetésének kezelnie kell.
A harmadik fejezet Kína klímapolitikáját ismerteti. Bemutatja a klímaváltozásra adott válaszokat, a zöld fejlődés elősegítésére irányuló stratégiákat, valamint a nemzetközi együttműködés fontosságát a klímaváltozás elleni küzdelemben. Kína ambiciózus célokat tűzött ki a széndioxid-kibocsátás csökkentése érdekében, és jelentős erőfeszítéseket tesz a megújuló energiaforrások arányának növelésére.
A negyedik fejezet részletesen tárgyalja a Kínai Nagy Zöldfal projektet. Ez a program a sivatagosodás megállítására és a környezet helyreállítására irányul, különös tekintettel a Góbi sivatag terjeszkedésének megállítására. A projekt keretében nagyszabású erdősítési munkálatokat végeznek, amelyek célja az erdőborított területek növelése és a természeti egyensúly helyreállítása.
A kutatás során a korábban magammal hozott multidiszciplináris megközelítést igyekeztem alkalmazni, amelyre szükség is volt a kutatás sajátossága miatt, hiszen a téma megkívánja a széleskörű tájékozottságot. A magyar és angol nyelvű, továbbá észak-atlanti eredetű források mellett, igyekeztem a kínai féltől származó forrásokat is használni, melyek közül volt, ami kínai nyelvű volt. A téma rendkívül aktuális és egy olyan szeletét vizsgálja Kínának, amely Magyarországon talán kevésbé szerepel a közbeszédben, így annak alaposabb ismertetésével egy másik aspektusát lehet megismerni a Kínát érintő biztonságpolitikai problémáknak.



